Lisa 1
Narva-Jõesuu Linnavalitsuse 

. 2026 korraldusele nr 
Narva-Jõesuu linna Narva-Jõesuu linnas Raja tn 18 kinnistu ja lähiala detailplaneeringu algatamine
LÄHTEÜLESANNE
september 2026
1.  Üldandmed
Detailplaneeringu ala hõlmab Raja tn 18 kinnistut (kinnistut (kinnistu tunnus 51301:007:0028 ja nr 4495308) ja lähiala, mis on vajalik juurdepääsude tagamiseks Raja tänavalt.
Planeeritava ala suurus on u 1.25 ha.
Detailplaneering on kehtiva üldplaneeringu kohane ning menetlus toimub planeerimisseaduse detailplaneeringut reguleerivate sätete järgi.

1.1  Keskkonnamõju strateegiline hindamine jäetakse algatamata (KSH eelhinnangu alusel ja asjaomaste asutuste seisukohtade alusel).

1.2  Vajalikud uuringud on kirjeldatud p. 5.17 ja 5.18.

Konkreetne detailplaneeringu lahendus koostatakse detailplaneeringu koostamise ajal.

1.3 Planeeringu algataja:


Narva-Jõesuu Linnavalitsus

1.4 Planeeringu vastuvõtja:


Narva-Jõesuu Linnavalitsus

1.5 Planeeringu kehtestaja:


Narva-Jõesuu Linnavalitsus

1.6 Huvitatud isik:



kinnistu omanik 
2.  Planeeringu eesmärk  
Detailplaneeringu eesmärk on Raja tn 18 kinnistu kuni kuue väikeelamumaa kruntideks jagamine ja ehitusõiguse määramine väikeelamukruntidele (sh. paarismajad) koos haljasala, tehnovõrkude ja juurdepääsu planeerimisega. Eesmärgid võivad täpsustuda detailplaneeringu koostamise raames. Detailplaneeringuga lahendatakse peamiselt PlanS § 126 lg 1 punktides 1–9, 11, 12, 17, 21 ja 22 nimetatud ülesanded. Samuti võib loetelu detailplaneeringu koostamisel uute asjaolude ilmnemisel muutuda.

Kaardikiht annab kaige ajakohasema seisu maakatastris
registreeritud katastritiksuste tldandmete kohta. Katastripiirid

Joonis 1. Detailplaneeringu ala ja kaasatavate naabrite eeldatav ring

Joonis 2. Detailplaneeringu ala kehtiva üldplaneeringu kohaselt (EV).

Joonis 3. Detailplaneeringu ala koostamisel oleva uue Narva-Jõesuu linna üldplaneeringu kohaselt (heakskiitmise etapp) (EV).

Joonis 4. Eeldatav eskiis, igale kinnistule on lubatud 1 juurepääs.
Eskiis on korrigeeritud võrreldes taotluses olevaga: eskiisil on 1 juurdepääs igale kinnistule ning autode pööramiskoht on kavandatud POS3 ja POS4 kruntide lõppu.
3.  Alusdokumendid, õigusaktid, planeeringud, juhendid
3.1  Planeeringut menetletakse Narva-Jõesuu linna Narva-Jõesuu linna üldplaneeringu (kehtestatud Narva-Jõesuu Linnavolikogu 30.01.2019 otsusega nr 78) kohaselt. Uue üldplaneeringu kehtestamisel on võimalik teha üleminek.
3.2  Planeerimisseadus, keskkonnamõju ja keskkonnajuhtimissüsteemi seadus, looduskaitseseadus ja  teised õigusaktid.

3.3  Riigihaldusministri 17.10.2019 määrus nr 50 „Planeeringu vormistamisele ja ülesehitusele esitatavad nõuded“ ning PLANK süsteemi nõuete järgimine.

3.4  Vabariigi Valitsuse 17.12.2015 määrus nr 133 „Planeeringute koostamisel koostöö tegemise kord ja planeeringute kooskõlastamise alused“.
3.5  Ida-Viru maakonnaplaneering sh selle teemaplaneeringud (kehtestatud Ida-Viru maavanema 28.12.2016 korraldusega nr 1-1/2016/278, täiendatud 08.02.2017 korraldusega nr 1-1/2017/25).
3.6  Majandus- ja taristuministri 14.04.2016 määrus nr 34 „Topo-geodeetilisele uuringule ja teostusmõõdistamisele esitatavad nõuded“.

3.7  Planeeringuala ajakohane ning tehnovõrkude valdajatega kooskõlastatud topogeodeetiline alusplaan (tellib huvitatud isik).

3.8  Tehnovõrkude valdajate tehnilised tingimused (tellib huvitatud isik). 

3.9  Majandus- ja taristuministri 05.06.2015 määrus nr 57 „Ehitise tehniliste andmete loetelu ja arvestamise alused“.
3.10  Linnatänavad EVS 843:2016 (vajadusel uuendustega).

4.  Alusplaan
4.1  Detailplaneeringu koostamisel võtta aluseks digitaalselt mõõdistatud ning tehnovõrkude valdajatega kooskõlastatud geodeetiline alusplaan, mis peab olema olemasolevat olukorda tõeselt kajastav, sh tehnovõrkude asukohad, M 1:500 täpsusastmega, EH2000 kõrgussüsteemis ja L-EST koordinaatide süsteemis. Joonisele peavad olema kantud andmed koostaja kohta (ettevõtte nimi, litsentsi nr, töö nr) ja mõõdistamise aeg.

5.  Detailplaneeringu sisu
5.1  Detailplaneeringu sisu peab vastama planeerimisseaduse nõuetele ning detailplaneeringu koostamisel lahendatakse kindlasti:
1) planeeringuala kruntideks jaotamine;
2) krundi hoonestusala määramine;
3) krundi ehitusõiguse määramine;
4) detailplaneeringu kohustuslike hoonete ja rajatiste toimimiseks vajalike ehitiste, sealhulgas asjaõigusseaduse tähenduses tehnovõrkude ja -rajatiste ning avalikule teele juurdepääsuteede võimaliku asukoha määramine;
5) ehitise ehituslike tingimuste määramine;
5.2  Detailplaneeringu lahendus peab olema piisavalt täpne ehitustegevuse planeerimiseks.
5.3  Olemasoleva olukorra kirjeldus (planeeritava ala asukoht ja piir, lähiümbrus, naaberkinnistud sihtotstarvetega, õigusaktidest tulenevad piirangud ja kitsendused, senised kokkulepped maakasutuse kitsenduste kohta, kontaktvööndi funktsionaalsed seosed, hooned, rajatised ja teised tehisobjektid, liikluskorraldus, looduslikud tingimused, pinnavorm, taimkate, kõrghaljastuse koosseis ja seisukord, radoonirisk jms).

5.4  Planeeringuala kruntideks jaotamise põhimõtte selgitus (vajadusel) ja kruntide pindalad. Planeeringus anda nii krundi kasutamise sihtotstarve kui ka katastriüksuse sihtotstarve nii seletuskirjas kui ka põhijoonisel.

5.5  Planeeritavate hoonestusalade paiknemine ja ehituslikud tingimused (hoonestusala suurus,  hoonete paiknemise viis, hoonete lubatud suurim arv krundil). Ehitusõigus ja arhitektuursed nõuded anda loeteluna või tabelina nii seletuskirjas kui ka põhijoonisel.

5.6  Detailplaneeringuga määratakse hoonete kõrgus/korruselisus, vajadusel sügavus.

5.7  Detailplaneeringuga määratakse krundi täisehituse %.

5.8  Planeeringuga tuleb sätestada kavandatud ehitiste arhitektuursed tingimused, mis peavad olema üheselt arusaadavad, konkreetsed ja tagama arhitektuurselt tervikliku lahenduse kogu planeeringuala ulatuses. 
5.9  Planeeringuala liikluskorraldus tuleb lahendada vastavalt kehtivatele normidele ning arvestades teemaplaneeringut. Parkimine tuleb lahendada omal krundil. 

5.10  Tehnovõrkude ja -rajatiste paiknemine ja tehnovarustuse põhimõtteline lahendus (vesi, reovee puhastus ja kanalisatsioon, sademevesi, soojavarustus, elektrivarustus, side, välisvalgustus jm). Tehnovõrkude rajatisi võib vajadusel planeerida ka väljapoole hoonestusala, kuid  tuleb tagada kõik teised kehtivad normid ja nõuded.

· näidata olemasolevate tehnovõrkude kaitsevööndid;

· esitada rajatavate tehnovõrkude trasside asukohad koos vajalike võimsuste näitamisega lähtudes kavandatud arvutuslikust tarbimisvõimsusest, kehtivatest normatiividest ja vastavalt võrguvaldajate tehnilistele tingimustele, millised tellib detailplaneeringu koostaja;

· tagada nõutavad rõhtvahekaugused hoonetest ja teistest tehnovõrkudest;

· planeeringus käsitleda ning näidata joonistel planeeringuala sademevee ärajuhtimise lahendus. Sademevett ei tohi üldjuhul juhtida riigitee alusele maaüksusele, sh riigitee koosseisu kuuluvatesse teekraavidesse. Kuna detailplaneeringu ala on vahelduvate kõrgustega tuleb tagada vastav lahendus sademevee ärajuhtimiseks nõlvast.

5.11  Detailplaneeringuga määratakse haljastuse ja heakorrastuse põhimõtted. 

5.12  Kuritegevuse riske vähendavad nõuded ja tingimused lahendada vastavalt Eesti standardile EVS 809-1:2002. 

5.13  Tuletõrje veevõtukohtade ja/või -mahutite paiknemine, hoonete tulepüsivus ja hoonete-vahelised tuleohutuskujad.

5.14   Asjakohased mõjud planeeringuga kavandatu elluviimiseks. Seletuskirjas tuleb kajastada asjakohased mõjud. Detailplaneeringus kajastatakse vähemalt: mõjud majanduslikule olukorrale, kultuurilised mõjud, sotsiaalsed mõjud, mõjud looduskeskkonnale.

5.15  Keskkonnamõjud:  jäätmekäitlus, kliimakindlus, müra, vibratsioon, vajadusel muud. 
5.16  Servituutide vajadus ja ulatus. Detailplaneeringu seletuskirjas, põhijoonisel ja tehnovõrkude joonisel näidata servituutide vajadus koos vastavate tabelitega. 
5.17  Planeeringu rakendamise võimalused: elluviimise võimalused, ajakava, tegevuste kirjeldus, kokkulepete sõlmimise lühikokkuvõte, elluviimisest tulenevate võimalike kahjude hüvitaja.
5.18  Piirkonna pinnases võib esineda kõrge radooni sisaldus, mistõttu tuleb seletuskirjas seada leevendavad meetmed, ehitustegevuse kavandamisel tuleb läbi viia radoonitaseme mõõtmised või ehitada radoonikindlad hooned, et tagada ohutu radoonitase hoonetes. Projekteerimisel tuleb radooniohtu täiendavalt hinnata ning vajadusel kasutusele võtta ehituslikud meetmed radoonisisalduse vähendamiseks eluruumides.
5.19  Kinnistutele üks juuredepääs 
5.20  Uuringud: Vajadusel teostatakse detailplaneeringu koostamise raames.
· Tulenevalt objektiivsetest asjaoludest võivad uuringute liigid muutuda, väheneda või suureneda. Uuringute läbiviimise eest tasub huvitatud isik.
6.  Detailplaneeringu koosseis
6.1  Detailplaneering koosneb seletuskirjast, joonistest ja lisadest (sh lepingud). Seletuskiri peab sisaldama ka tiitellehte ja sisukorda, jooniste ja lisade loetelu, vajadusel avaliku taristu kirjeldust.

6.2  Detailplaneeringu raames koostatakse vähemalt 1 tk 3D vaadet illustreeriv joonis detailplaneeringu lahenduse visualiseerimiseks. 3D joonis esitatakse hiljemalt vastuvõtmiseks.
6.3  Jooniste hulka peavad kuuluma:

· Asukohaplaan M 1:5000;

· Kontaktvööndi funktsionaalsete seoste joonis;

· Põhijoonis (ehitusõigus tabelina, maakasutus, liikluskorraldus, parkimine, haljastus jm) M 1:500;

· Tehnovõrkude joonis (tehnovõrkude paiknemine, vajalikud võimsused tabelina,) M 1:500;

· Servituutide joonis (servituudid, servituutide vajadus tabelina) M 1:500;

· 3D joonis.
6.4  Seletuskiri ja joonised peavad olema omavahel kooskõlas.

6.5  Kogu joonistel kujutatud informatsioon peab olema kajastatud ka seletuskirja tekstis.

6.6  Joonistel peavad kõik piirikihid olema üheaegselt loetavad.

7.  Detailplaneeringu menetlus
7.1  Detailplaneeringut menetletakse detailplaneeringu menetluse kohaselt vastavalt planeerimisseaduse nõuetele.

7.2  Detailplaneeringu koostamise jaoks korraldatakse vajalike uuringute läbiviimine.

7.3  Detailplaneeringu lahenduse koostamine sh. vastavalt uuringute tulemustele.

7.4  Enne detailplaneeringu esitamist kooskõlastamiseks ja arvamuste küsimiseks esitada detailplaneeringu lahendus Narva-Jõesuu Linnavalitsusele läbivaatamiseks ning sisese kooskõlastusringi korraldamiseks.

7.5 . Linnavalitsus esitab detailplaneeringu kooskõlastamiseks ja arvamuste küsimiseks vähemalt:

· Päästeamet (planeering käsitleb tuleohutusnõudeid)

· Politsei-ja Piirivalveamet (kui planeeringuala asub Eesti Vabariigi välispiiri Schengeni välispiiri maismaapiiriga külgneva valla territooriumil lähemal kui 5 km piirini)

· Terviseamet (planeeringuga käsitletakse tervisekaitsenõuete rakendamist, sealhulgas müra ja vibratsiooni küsimusi)

· Keskkonnaamet (KSH eelhinnang)

· Riigi Kaitseinvesteeringute Keskus ja Kaitseministeerium (riigikaitse)

· naaberkinnistute omanikele (vt joonis 1.); 

· tehnovõrkude valdajatele;
· muud huvitatud isikud ja asutused, kui planeeringu koostamise käigus ilmneb vajadus 

7.6  Eeldatav ajakava:

Detailplaneering koostatakse kahe ja poole aasta jooksul (30 kuud):

Detailplaneeringu eskiisi koostamine ca 5 kuud;
Detailplaneeringu põhilahenduse koostamine ca 4 kuud;
Detailplaneeringu kooskõlastamine ca 5 kuud;
Detailplaneeringu vastu võtmine ca 4 kuud;
Detailplaneeringu avalikustamine ca 8 kuud;
Detailplaneeringu kehtestamine ca 4 kuud.
Täpne ajakava lepitakse planeerijaga kokku vastavas lepingus.
7.7  Pärast detailplaneeringu lõplikku kooskõlastamist esitada Narva-Jõesuu Linnavalitsusele detailplaneeringu materjalid koos lisadega ühes eksemplaris paberkandjal ja ühes eksemplaris digitaalselt, mille põhjal Linnavalitsus teeb vastuvõtmise otsuse, millega kinnitab, et planeering vastab õigusaktidele ja linna ruumilise arengu eesmärkidele ning suunab planeeringu avalikustamisele.

7.8  Avalik väljapanek: arendaja ja/või arendaja esindaja ja planeerija osalevad avalikul arutelul (kui selle läbiviimine on seaduse kohaselt nõutud).

7.9 . Vajadusel esitatakse detailplaneering planeerimisseaduses sätestatud korras Maa- ja Ruumiametile heakskiitmiseks.
7.10  Peale seadusjärgse menetluskorra läbimist ja võimalike muudatuste sisseviimist esitada detailplaneering lõplikul kujul Narva-Jõesuu Linnavalitsusele kehtestamiseks (planeeringu kehtestaja Narva-Jõesuu Linnavalitsus) digitaalselt (tekstifailid .doc ja .pdf formaadis, joonised .dwg ja .pdf formaadis). Planeeringu kehtestamisel esitada planeeringu tervikmaterjalid e-posti teel ja täiendavalt kahes eksemplaris digitaalselt nt. mälupulgal ning kahes eksemplaris paberkandjal.

7.11  Paberkandjal eksemplaril peavad lisad (menetlusdokumendid) olema paigutatud kronoloogilises järjekorras. 

7.12  Materjalid esitada ka ehr.ee (planeeringute ühtne andmekogu) edastamiseks ettevalmistatud kujul. 

8.  Eritingimused
Üldised:

· Edasisel planeeringu koostamisel palume arvestada asjaoluga, kui planeeringualale soovitakse väikeelamumaa kruntidele kavandada päikesepaneele, siis iga krundi päikesepaneelide lubatud DC‑koguvõimsus võib olla kuni 25 kW.
· Arvestades Looduskaitseseaduse § 55 lg 61 p 1 ja 2 raieid ja mürarikkaid töid teostada väljaspool lindude peamist pesitsusperioodi, milleks on 15. märts kuni 31. juuli. 

· Planeeringuala kattub metsamaa kõlvikuga. Planeeringu eesmärgist tulenevalt ehitusõiguse realiseerimiseks tuleb taotleda Keskkonnaametilt metsateatist puude raieks.

· Atmosfääriõhu kaitse seaduse § 59 alusel müraallika valdaja tagab, et tema müraallika territooriumilt ei levi normtaset ületavat müra. Edasisel projekteerimisel tuleb arvestada, et planeeringuala ehitus- ja kasutusaegne müra ei tohi ületada lähedal asuvatel elamu maa-aladel keskkonnaministri 16.12.2016 määrusega nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ (edaspidi määrus nr 71) kehtestatud mürataseme normatiive. Tehnoseadmed (kliimaseadmed, ventilatsioon jms) valida ja paigutada selliselt, et müratasemed vastaksid nii planeeritaval alal kui lähedalasuvatel müratundlike hoonetega aladel määruse nr 71 lisas 1 toodud asjakohase mürakategooria normidele. Lisaks juhib amet tähelepanu, et kohalik omavalitsus peab kasutusloa menetluse käigus hindama paigaldatud tehnoseadmete müratasemete vastavust lubatud piirnormidele, et ennetada hilisemaid kaebuseid ülenormatiivse müra kohta. 

· Ehitusmüra tasemed ei tohi lähedusse jäävatel elamualadel ajavahemikus 21.00-07.00 ületada määruse nr 71 lisas 1 toodud normtaset. Impulssmüra piirväärtusena rakendatakse asjakohase mürakategooria tööstusmüra normtaset. Impulssmüra põhjustavat tööd võib teha tööpäevadel kella 07.00-19.00. 

· Ehitusperioodil ja ehitatud hoonete kasutamisega suurenenud liiklusest tulenev müratase ei tohi planeeringuala lähiümbruses olevatel maa-aladel ületada määruses nr 71 sätestatud asjakohase mürakategooria liiklusmüra normtaset. Liiklusmüra maksimaalne helirõhutase müratundlike hoonetega aladel ei tohi ületada sätestatud määruses nr 71 § 6 lg 3 päeval 85 dB ja öösel 75 dB. 

· Planeeritaval alal joogiks ja olmevajadusteks kasutatava vee kvaliteet peab vastama sotsiaalministri 24.09.2019 määruse nr 61 „Joogivee kvaliteedi- ja kontrollinõuded ja analüüsimeetodid ning tarbijate teabe esitamise nõuded1“ nõuetele. 

· Ehitus- ja kasutusaegsed vibratsioonitasemed peavad vastama sotsiaalministri 01.10.2025 määruse nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord“ alusel kehtestatud nõuetele. 

· Siseruumide müratasemed ei tohi ületada sotsiaalministri 12.11.2025 määruses nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid” kehtestatud normtasemeid. Vajadusel rakendada müravastaseid meetmeid lähtudes muuhulgas EVS 842:2003 „Ehitiste heliisolatsiooninõuded. Kaitse müra eest.“ 

· Siseruumides tuleb tagada radooniohutu keskkond vastavalt EVS 840:2017 „Juhised radoonikaitse meetmete kasutamiseks uutes ja olemasolevates hoonetes“ toodule. 

Koostas: Olga Rudomina, Narva-Jõesuu Linnavalitsus

